b'\n_START_ARTICLE_\nKodeks (roman)\n_START_SECTION_\nVsebina\n_START_PARAGRAPH_\nSvoje tri sinove, Toma, Vernona in Philipa, Maxwell Broadbent pokli\xc4\x8de k sebi domov, da se bodo pogovorili o pomembni zadevi. Vendar polbratje najdejo le prazno hi\xc5\xa1o in v strahu, da so o\xc4\x8deta oropali pokli\xc4\x8dejo policijo. Policista Barnaby in Fenton ne odkrijeta ni\xc4\x8desar, kar bi nakazovalo na zlo\xc4\x8din, vendar najdeta kaseto na katero je o\xc4\x8de posnel svoj govor. Skupaj z Broadbentovimi sinovi si jo ogledajo in izvedo, da se je Maxwell zakopal skupaj s polmilijarde vrednim zakladom._NEWLINE_Polbratje niso vedeli kje je pokopan njihov o\xc4\x8de in so, potem ko so se sprli, vsak posebej od\xc5\xa1li iskat zaklad. Philip je od\xc5\xa1el do o\xc4\x8detovega starega prijatelja Marcusa Hauserja, ki je delal kot zasebni detektiv. Hauser je z Maxwellom pred \xc5\xa1tiridesetimi leti skupaj ropal, vendar sta se sprla. Hauser je bil takoj pripravljen oditi iskati zaklad in je hitro izvedel, da je Philipov o\xc4\x8de od\xc5\xa1el v Honduras. Vernon, \xc4\x8dlan psevdobudisti\xc4\x8dnega kulta, se je na lov podal s svojim U\xc4\x8diteljem, Tom pa se je odlo\xc4\x8dil, da zaklada ne bo iskal. Delal je kot veterinar. K njemu pa je pri\xc5\xa1la antropologinja Sally Colorado, ki mu je povedala, da ima njegov o\xc4\x8de starodavni majevski kodeks, ki vsebuje zdravilske skrivnosti. Te bi lahko povzro\xc4\x8dile medicinsko revolucijo. Uspe ga prepri\xc4\x8dati, da odideta v Honduras poiskat grobnico._NEWLINE_Na nevarnem potovanju po Hondurasu se polbratje znajdejo v te\xc5\xbeavah. Hauser se je odlo\xc4\x8dil, da si sam pridobi vse bogastvo in bo zato ubil vse, ki so mu na poti. Sally in Tom, ki potujeta skupaj s poglavarjem Don Alfonsom in \xc5\xa1e dvema mo\xc5\xa1kima, se zaljubita \xc4\x8deprav je Sally zaro\xc4\x8dena s profesorjem Clyvejem. Na potovanju re\xc5\xa1ijo Vernona, ki se je s svojim u\xc4\x8diteljem izgubil, kasneje pa najdejo skoraj mrtvega Philipa, ki je pobegnil Hauserju._NEWLINE_Po vseh te\xc5\xbeavah ostanejo samo \xc5\xa1e polbratje, Sally in Don Alfonso. Med prebijanjem po de\xc5\xbeevnem gozdu vsi zbolijo za mrzlico. Don Alfonso umre, ostale pa re\xc5\xa1i Indijanec Borabay. Ko po nekaj dnevih ozdravijo, jim Borabay razkrije skrivnost. Pove jim, da je Maxwell Broadbent pred \xc5\xa1tiridesetimi leti pri\xc5\xa1el v njegovo vas in se poro\xc4\x8dil z njegovo mamo. Tako ugotovijo, da so vsi \xc5\xa1tirje polbratje, Borabay pa jim pove tudi, da je njihov o\xc4\x8de \xc5\xa1e vedno \xc5\xbeiv. Poglavar mu je namesto strupa dal samo uspavalo in tako se je Maxwell zbudil v grobnici._NEWLINE_Hauser je medtem \xc5\xbee pri\xc5\xa1el do Belega mesta kjer je grobnica. Skupaj z najetimi vojaki je za\xc4\x8del iskati zaklad. Polbratje in Sally se odpravijo v vas in izberejo svojo vojsko. Do Belega mesta vodi samo dolg vise\xc4\x8di most preko katerega se Tomu, Philipu, Vernonu in Borabayu uspe prebiti. Sally se je skrila v gozd in jih varovala s pu\xc5\xa1ko, Indijanski vojaki pa so zamotili Hauserjevo vojsko. Toda Hauser je to pri\xc4\x8dakoval in je Broadbentom sledil, da bi ga pripeljali do grobnice. Ko jih napade, iz teme nanj sko\xc4\x8di Maxwell in skupaj s svojimi sinovi pobegne. Hauser jim s svojo pu\xc5\xa1ko brez te\xc5\xbeav sledi, saj je starega Broadbenta ranil. Tom se med skrivanjem vrne po kodeks, nato pa jih Hauser vse spravi na most. Sally po ve\xc4\x8d poskusih ustreli plo\xc4\x8devinko gorilnega plina in gore\xc4\x8di Hauser pade iz mostu. Broadbentom uspe pobegniti, vendar jih tam \xc4\x8daka vojska. V zadnjem trenutku pa jo pobijejo Indijanci in vsi lahko varno pridejo do vasi._NEWLINE_Maxwell napi\xc5\xa1e zadnjo oporoko. Tom in Sally sta izbrala kodeks, Philip in Vernon vsak eno sliko, Borabay pa si je za\xc5\xbeelel o\xc4\x8detovo posestvo v Ameriki. O\xc4\x8de na koncu umre, njegovi sinovi in Sally pa se odpravijo nazaj v Ameriko.'